Sloveniya Dəmir Yolları

Sloveniya dəmir yolları () — Keçmiş Yuqoslaviya dəmir yollarının ayrılmasından və Yuqoslaviyanın dağılmasından sonra 1991-ci ildə idarəetmə mərkəzi Lyublyanada qurulan Sloveniya Dövlət Dəmiryolları.

 Tarixi 

Sloveniya ərazisindən keçən ilk dəmir yolu 1840-cı ildə Avstriya İmperiyasının paytaxtı olan Vyana və əsas ticarət limanı olan Triesti birləşdirən zaman inşa edilir. Nəticədə 1844-cü ildə Maribor Qratsla əlaqələndirilir. Dəmir yolu daha sonra 1849-cu ildə Praqersko və Sele vasitəsilə Lyublyana qədər uzadılır.

1860-cı ildə Praqerskodan gələn dəmir yolu Ormoje ilə yanaşı Xorvatiyadakı Çakovec ilə bağlanır və bununla da imperiyanın Avstriya və Macarıstan hissələri birləşdirilir.

1862-ci ildə Zidanı Zaqreb ilə birləşdirən Sava çayı boyunca tək bir yol qurulur (ikinci yol 1944-cü ildə tikilir).

1863-cü ildə Dravoqrad, Maribor, Klaqenfurt və Villax şəhərlərini birləşdirən Drava çayı boyunca Karinti Dəmiryolu inşa edilir.

1870-ci ildə Sava çayının yuxarı sahili boyunca İtaliyadakı Kran, Lyublyana, Esenise və Tarvisionu birləşdirən bir dəmir yolu inşa edildi. 1999-cu ildə Murska Sobota və Xodoş arasındakı tək yol xətti bərpa edildi, bu da Macarıstan dəmir yolu sistemi ilə birbaşa əlaqəni təmin etdi.
2016-cı ilin aprel ayında Praqersko Xodoş xəttinin elektrikləşdirilməsi tam olaraq başa çatdırılır.

Yuqoslaviya dəmir yollarına aid olan çoxlu sayda qatarları Sloveniyanın müxtəlif şəhər stansiyalarında görmək mümkündür. Lyublyanada isə dəmiryolu muzeyi vardır. 
 Digər ölkələrlə dəmir yol əlaqəsi 
 Eyni ölçülü reylslər:
 Avstriya – 15 kV AC  gərginlikli;
 Xorvatiya — 25 kV 50 Hz AC gərginlikli;
 Macarıstan — 25 kV 50 Hz AC gərginlikli;
 İtaliya  — 3 kV DC gərginlikli.

 İnfrastruktur 
Sloveniya dəmir yollarının uzunluğu 1229 km-dir. Relslər arasında genişlik orta ölçülüdür (1435 mm). 331 km xətt cüt yollardan ibarətdir. Təxminən 503 km dəmir yolu, 3 kV DC gərginlikli xəttlərlə elektrikləşdirilmişdir.
 Panavropa dəhlizi 
Lyublyanada V və X Panavropa dəhlizləri kəsişir. Bu nəqliyyat dəhlizləri Avropanın əsas iqtisadi bölgələrini birləşdirir: V dəhlizi Venesiya-Triest/Koper/Lyublyana-Maribor-Budapeşt-Kiyevi, X dəhliz isə Salzburg-Lyublyana-Zaqreb-Belqrad-Saloniki birləşdirir.

 İstinadlar 

 Mənbə 
  Official site in English 
  Site for railways of the former Yugoslavia
 Map
 SŽ stock list gallery

Kateqoriya:Sloveniyada dəmiryol nəqliyyatı